Lõve mõisa kalmistu

Lõve mõisa kalmistu on kalmistu Helme kihelkonnas Viljandimaal, tänapäevase haldusjaotuse järgi Lõve külas Tõrva vallas Valga maakonnas. 

Ajalugu
Kalmistu rajasid Lõve mõisa tollased omanikud Anrepid 1773. aastalKultuurimälestis nr 23223 "Lõve mõisa park", arvatavasti samaaegse mõisasüdame väljaehitamisega.Lõve mõis ja selle kalmistu Eesti mõisaportaalis

Esimene matus oli 1796. aastal, kalmistule on teadaolevalt maetud 17 lahkunut.Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013. Lk 75

Kirjeldus
Kalmistu jääb mõisa südamest linnulennult 400 meetri kaugusele idakirdesse. Kalmistu on harvaesinevalt kuusnurkse põhiplaaniga ning see on ümbritsevast maapinnast kõrgem. Kõrgendit ääristab graniitrahnudest kuivmüür.

Kalmistu on jäetud maha ja rüüstatud, kuid seda on hakatud korrastama. Säilinud on hauatähiseid ja nende osi, peavärava graniitpostid ning piirdemüür.

Kalmistu kabel
Kalmistu keskosas paiknes matusekabel, mis praegu on hävinenud. Kabeli tagaseinas oli väike altar, rohkem pole sisustusest teada.Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013. Leht 41

Kalmistule maetuid
1861 Friedrich (Fritz) Peter Ludwig Edler von Rennenkampff (1826–1861)
1900 Marie Johanna (Jenny) von Anrep (1833–1900)

Viited

Kirjandus
1932 "Helme". - Valgamaa // Eesti V. Tartu 1932. Lk 334-335
2009 Valdo Praust. "Mõisaomanike matusepaigad". - Viljandimaa mõisad. Tänapäev. Tallinn 2009. Lk 59
2009 Valdo Praust. "Lõve mõis (Lauenhof)". - Viljandimaa mõisad. Tänapäev. Tallinn 2009. Lk 101
2009 Alo Särg. "Lõve (Lauenhof, varem Löwenküll)". // Valgamaa mõisad ja mõisnikud. Argo. Tallinn 2009. Lk 71-72
Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002

Välislingid

Kategooria:Helme kihelkonna kalmistud
Kategooria:Tõrva vald
Kategooria:Valga maakonna kalmistud
Kategooria:Eesti mõisakalmistud